赠金鹅山人沈师鲁
唐·卢仝

金鹅山中客，来到扬州市。买药床头一破颜，撇然便有上天意。日月高挂玄关深，金膏切淬肌骨异。人皆食谷与五味，独食太和阴阳气。浩浩流珠走百关，绵绵若存有深致。种玉不耕山外非内粹，凿儒关决文泉彰。风雅因君不复坠，光不外照刃不磨。回避人间恶富贵，三日四日五六日。盘礴化元搜万类，昼饮兴酣陶天和。夜话造微□精魅，示我插血不死方。赏我风格不肥腻，肉眼不识天上书。小儒安敢窥奥秘，昆崙路隔西北天。三山后浮不著地，君到头来忆我时，金简为吾镌一字。